הכנסת התשע-עשרה
נוסח לא מתוקן

מושב ראשון

<פרוטוקול מס' 34>
מישיבת ועדת הכספים

יום רביעי, כ"א באייר התשע"ג (01 במאי 2013), שעה 9:00

<סדר היום:>
<צו תעריף המכס והפטורים ומס קנייה על טובין (תיקון מס' 38), התשע"ב-2012 (העלאת מס הקנייה על בירה)
>
נכחו:

<חברי הוועדה:> 
ניסן סלומינסקי – היו"ר

קארין אלהרר

מיכל בירן

זהבה גלאון

גילה גמליאל

יצחק כהן

עליזה לביא

אראל מרגלית

עדי קול

ראובן ריבלין

אלעזר שטרן

עפר שלח

סתיו שפיר

איילת שקד

משה גפני

<מוזמנים:> 

סגן שר האוצר מיקי לוי

	משה אשר
	–
	מנהל רשות המסים, משרד האוצר

	ורד אולפינר
	–
	רשות המסים, משרד האוצר

	ליאת גרבר
	–
	רשות המסים, משרד האוצר

	שי אהרונוביץ'
	–
	מנהל אגף א' מיסוי מקרקעין, רשות המסים, משרד האוצר

	אביבה אטיאס
	–
	ממונה מיסוי מקרקרעין, רשות המסים, משרד האוצר

	ראובן קוגן
	–
	אגף התקציבים, משרד האוצר

	אריאל יוצר
	–
	רפרנט תקציבים, משרד האוצר

	עו"ד אלעזר במברגר
	–
	הלשכה המשפטית, משרד האוצר

	יוסי שבת
	–
	מנהל אגף מידע וניתוח כלכלי, משרד הבינוי והשיכון

	עו"ד ספי זינגר
	–
	מח' ייעוץ וחקיקה, משרד המשפטים

	נעמי הימיין-רייש
	–
	הסוכנות לעסקים קטנים ובינוניים, משרד הכלכלה

	אמיר הלר
	–
	סמנכ"ל אגף יזמות ובנייה, התאחדות בוני ומפתחי ישראל

	חזקיה ישראל
	–
	מנהל המחלקה לקשרי גומלין, התאחדות התעשיינים

	עו"ד רמי אריה
	–
	לשכת עורכי הדין

	שירלי אברמי
	–
	מנהלת מרכז המחקר והמידע של הכנסת 

	עמי צדיק
	–
	מנהל המח' לפיקוח תקציבי, מרכז המחקר והמידע של הכנסת 


<ייעוץ משפטי:>
שגית אפיק

אייל לב ארי

שלומית ארליך

טל-ליה פז (מתמחה)

<מנהל הוועדה:>
טמיר כהן
<רישום פרלמנטרי:>
אירית שלהבת

<צו תעריף המכס והפטורים ומס קנייה על טובין (תיקון מס' 38), התשע"ב-2012 (העלאת מס הקנייה על בירה)>
<היו"ר ניסן סלומינסקי:>
בוקר טוב, אנחנו פותחים את ישיבת ועדת הכספים. כפי שדובר בזמנו כשעסקנו בנושא הבירה, היה רצון של הוועדה, שלגבי היצרנים המקומיים, הינוקות, ננסה למצוא דרך- - - 

<עדי קול:>
הסבירו לי שינוקות זה רק לטכנולוגיה. לא?

<ראובן ריבלין:>
ינוקא זה לכל מי שעומד מול מונופול, שאתה נותן לו את ההזדמנות, אחרת הוא לא יכול לפעול. 

<היו"ר ניסן סלומינסקי:>
לכן היה רצון שאותם ננסה להחריג באיזו דרך ולעודד אותם. חיפשנו וניסינו למצוא דרך אך לא הצלחנו. הבאנו את זה לוועדה והיא אישרה וקיבלה את מה שאמרתי, שאנחנו נעשה כל מאמץ כדי שזה כן ייפתר. ואכן, רשות הדיבור לנעמי הימיין-רייש.

<נעמי הימיין-רייש:>
אני מהסוכנות לעסקים קטנים ובינוניים במשרד הכלכלה.  הפתרון שנמצא מבחינתנו הוא בסיכום עם אגף התקציבים. הם יעבירו לנו לצורך התוכנית 1.5 מיליון שקלים ואנחנו ניצור מסלול סיוע ייחודי לבעיה הזאת, שבמהותו יהיה השתתפות של הסוכנות לעסקים קטנים ובינוניים בעלויות כלשהן, שטרם קבענו. 

<היו"ר ניסן סלומינסקי:>
זה יהיה מתואם עם היצרנים המקומיים. 

<נעמי הימיין-רייש:>
 
כן, אנחנו נמצאים איתם בקשר. 

<היו"ר ניסן סלומינסקי:>
מאה אחוז. לביצוע מיידי.

<ראובן ריבלין:>
זה נאמר לפרוטוקול. אז אני מבקש את הפרוטוקול. למה 1.5 מיליון? מה הקריטריונים, אתם יכולים לומר לנו?

<נעמי הימיין-רייש:>
טרם.

<היו"ר ניסן סלומינסקי:>
להיפך, אני מציע שגם לא נדון בזה, כי זה חריג שאנחנו מוציאים. 

<ראובן ריבלין:>
נכון, הבטחנו להם. 

<היו"ר ניסן סלומינסקי:>
מאחר והם בקשר- - - 

<עפר שלח:>
הנזק שלהם ממה שאישרנו הוא כ-2 מיליון ש"ח, אז 1.5 מיליון זה- - - 

<ראובן ריבלין:>
בסדר גמור. 

<היו"ר ניסן סלומינסקי:>
זה בסדר. אני אומר שוב, אני מודה גם לאגף התקציבים וגם לסוכנות לעסקים קטנים ובינוניים במשרד הכלכלה על הסיוע. אני שוב חוזר לוועדה ואומר, היתה לנו משימה ועמדנו בה, בעזרת-השם. תודה רבה לך. 

<נעמי הימיין-רייש:>
תודה לכם. יום טוב. 

<הישיבה ננעלה בשעה 09:05.>
